2013.gada 27.augustā Noteikumi Nr. 684

Rīgā (prot. Nr. 46 40.§)

**Grozījumi Ministru kabineta 2011.gada 25.janvāra noteikumos Nr.74 "Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū"**

Izdoti saskaņā ar

Lauksaimniecības un lauku attīstības

likuma 6.panta otro daļu

1. Izdarīt Ministru kabineta 2011.gada 25.janvāra noteikumos Nr.74 "Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū" (Latvijas Vēstnesis, 2011, 17.nr.) šādus grozījumus:

 1.1. aizstāt 5.2.apakšpunktā vārdus "Pārtikas drošības, dzīvnieku veselības un vides zinātiskajam institūtam" ar vārdiem "valsts zinātniskajam institūtam "Pārtikas drošības, dzīvnieku veselības un vides zinātniskais institūts "BIOR""";

1.2. izteikt 6.punkta ievaddaļu šādā redakcijā:

"6. Valsts zinātniskais institūts "Pārtikas drošības, dzīvnieku veselības un vides zinātniskais institūts "BIOR"":";

1.3. aizstāt 15.punktā skaitli un vārdu "0,02 lati" ar skaitli un vārdu "0,03 *euro*".

2. Šo noteikumu 1.3.apakšpunkts stājas spēkā 2014.gada 1.janvārī.

Ministru prezidents Valdis Dombrovskis

Zemkopības ministre Laimdota Straujuma